โรงพยาบาลราชวิถี แยกห้องคัดกรอง
นพ.สมเกียรติ ลลิตวงศา ผอ.โรงพยาบาลราชวิถี เปิดเผยว่าปัจจุบัน มีผู้ป่วยใหม่หรือกลุ่มผู้ที่มีความเสี่ยงติดเชื้อไวรัสโควิด-19 มารับการตรวจในคลินิกโรคระบบทางเดินหายใจของโรงพยาบาลจำนวนมาก ล่าสุด มูลนิธิเอสซีจี ได้มาสร้างห้องคัดกรองและตรวจผู้ที่มีความเสี่ยงติดโควิด-19 มีระบบควบคุมแรงดันและคุณภาพอากาศที่เหมาะสมและส่งมอบให้โรงพยาบาลราชวิถีเป็นแห่งแรก มีการติดตั้งแยกออกจากตัวอาคารโรงพยาบาล ช่วยป้องกันการติดเชื้อให้กับทีมแพทย์ พยาบาล ตลอดจนบุคลากรทางการแพทย์ ทั้งยังสร้างความปลอดภัยกับผู้ป่วยอื่นๆ ได้อีกด้วยด้านนายนิธิ ภัทรโชค กรรมการมูลนิธิเอสซีจี และกรรมการผู้จัดการใหญ่ ธุรกิจซีเมนต์และผลิตภัณฑ์ก่อสร้างเอสซีจี กล่าวว่า ห้องคัดกรองและตรวจผู้เสี่ยงติดโควิด-19 เพื่อลดการติดเชื้อของบุคลากรทางการแพทย์และผู้เข้ารับการตรวจ โดยทีมแพทย์จะอยู่ในห้องที่ไม่มีอากาศเสียจากภายนอกเข้าไป ส่วนผู้ป่วยจะอยู่ในห้องที่ป้องกันไม่ให้มีอากาศฟุ้งกระจายออกไปภายนอกเพื่อสร้างความมั่นใจในความปลอดภัยให้แก่ทีมแพทย์.
มีผู้ป่วยใหม่หรือกลุ่มผู้ที่มีความเสี่ยงติดเชื้อไวรัสโควิด-19 มารับการตรวจในคลินิกโรคระบบทางเดินหายใจของโรงพยาบาลจำนวนมาก
โควิด-19,ไวรัสโคโรนา,COVID-19,โรงพยาบาลราชวิถี,ห้องคัดกรอง,คัดกรองโรค,ข่าววันนี้,สุขภาพ